CELEX: 52020PC0656
Language: sl
Date: 2020-10-14
Title: Predlog SKLEP SVETA o stališču, ki se v imenu Evropske unije zastopa na Svetovnem forumu Ekonomske komisije Združenih narodov za Evropo za harmonizacijo pravilnikov o vozilih glede predlogov sprememb pravilnikov ZN št. 0, 13, 16, 17, 44, 55, 83, 93, 94, 95, 100, 115, 137, 144, 151, 152 in 153, predlogov sprememb globalnih tehničnih predpisov št. 7, 15 in 18, predloga sprememb vzajemne resolucije M.R.3, predlogov dveh novih pravilnikov ZN v zvezi z vzvratno vožnjo in informacijskim sistemom pri speljevanju ter predloga novega globalnega tehničnega predpisa o določitvi moči električnega vozila

EVROPSKA KOMISIJA
            Bruselj, 14.10.2020
            COM(2020) 656 final
            2020/0295(NLE)
            Predlog
            SKLEP SVETA
            o stališču, ki se v imenu Evropske unije zastopa na Svetovnem forumu Ekonomske komisije Združenih narodov za Evropo za harmonizacijo pravilnikov o vozilih glede predlogov sprememb pravilnikov ZN št. 0, 13, 16, 17, 44, 55, 83, 93, 94, 95, 100, 115, 137, 144, 151, 152 in 153, predlogov sprememb globalnih tehničnih predpisov št. 7, 15 in 18, predloga sprememb vzajemne resolucije M.R.3, predlogov dveh novih pravilnikov ZN v zvezi z vzvratno vožnjo in informacijskim sistemom pri speljevanju ter predloga novega globalnega tehničnega predpisa o določitvi moči električnega vozila
            
               
         
         
            
               OBRAZLOŽITVENI MEMORANDUM
            
            
               1.PREDMET UREJANJA PREDLOGA
            
            
               Ta predlog se nanaša na sklep o določitvi stališča, ki naj se v imenu Unije zastopa na Svetovnem forumu Ekonomske komisije Združenih narodov za Evropo za harmonizacijo pravilnikov o vozilih (delovna skupina 29 oz. WP.29) v zvezi s sprejetjem novih pravilnikov ZN in sprememb obstoječih pravilnikov ZN, novih globalnih tehničnih predpisov ZN in sprememb obstoječih globalnih tehničnih predpisov ZN ter ene resolucije.
            
            
               2.OZADJE PREDLOGA
            
            
               2.1.Sporazum iz leta 1958 in sporazum iz leta 1998
            
            
               Namen Sporazuma Ekonomske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidirani sporazum iz leta 1958), in Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: Vzporedni sporazum), je razvoj harmoniziranih zahtev, katerih namen je odpraviti tehnične ovire v trgovini z motornimi vozili med pogodbenicami UN/ECE ter pri teh vozilih zagotoviti visoko raven varnosti in varstva okolja. Sporazuma sta za EU začela veljati 24. marca 1998 oziroma 15. februarja 2000. Oba upravlja Svetovni forum UN/ECE za harmonizacijo pravilnikov o vozilih (delovna skupina 29 oz. WP.29).
            
            
               2.2. Svetovni forum Ekonomske komisije Združenih narodov za Evropo (UN/ECE) za harmonizacijo pravilnikov o vozilih – delovna skupina 29 oz. WP.29
            
            
               WP.29 zagotavlja edinstven okvir za globalno harmonizirane pravilnike o vozilih. WP.29 je stalna delovna skupina v institucionalnem okviru Združenih narodov s posebnim pooblastilom in poslovnikom. Deluje kot globalni forum, ki omogoča odprto razpravo o pravilnikih o motornih vozilih ter razpravo o izvajanju Revidiranega sporazuma iz leta 1958 in Vzporednega sporazuma. Vsaka država članica Združenih narodov in vsaka organizacija za regionalno gospodarsko povezovanje, ki jo ustanovijo države članice Združenih narodov, lahko v celoti sodeluje v dejavnostih WP.29 in lahko postane pogodbenica sporazumov o vozilih, ki jih upravlja WP.29. Evropska unija je pogodbenica teh sporazumov
                  1
               . 
            
            
            
               WP.29 UN/ECE zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka lahko sprejmejo novi pravilniki ZN, novi globalni tehnični predpisi ZN, spremembe obstoječih pravilnikov in resolucij ZN na podlagi Revidiranega sporazuma iz leta 1958 ter spremembe obstoječih globalnih tehničnih predpisov in resolucij ZN na podlagi Vzporednega sporazuma. Pred vsakim zasedanjem WP.29 se o teh spremembah najprej razpravlja na tehnični ravni v namenskih pomožnih organih WP.29.
            
            
               Nato se glasuje na ravni WP.29 (tj. s kvalificirano večino pogodbenic, ki so prisotne in glasujejo za predloge na podlagi Revidiranega sporazuma iz leta 1958, in z glasovanjem s soglasjem pogodbenic, ki so prisotne in glasujejo za predloge na podlagi Vzporednega sporazuma). 
            
            
               Stališče, ki naj se v imenu Unije zastopa glede novih pravilnikov in globalnih tehničnih predpisov, njihovih sprememb, dopolnil in popravkov ter resolucij, se določi pred vsakim zasedanjem WP.29 s sklepom Sveta na podlagi člena 218(9) PDEU. 
            
            
               2.3. Predvideni akt WP.29
            
            
               WP.29 lahko 10. novembra 2020 na svojem 182. zasedanju sprejme predloge sprememb pravilnikov ZN št. 0, 13, 16, 17, 35, 44, 55, 83, 93, 94, 95, 100, 115, 137, 144, 151, 152 in 153, predlog novega pravilnika ZN o globalnih dejanskih emisijah, ki nastajajo med vožnjo, predlog novega pravilnika ZN o homologaciji naprav za vzvratno vožnjo in motornih vozil glede na zavedanje voznika o ranljivih udeležencih v prometu za vozilom, predlog novega pravilnika ZN o homologaciji motornih vozil glede na informacijski sistem za zaznavanje pešcev in kolesarjev pri speljevanju, predlog novega pravilnika ZN o zapisovalniku podatkov o dogodkih, predloge sprememb globalnih tehničnih predpisov ZN št. 7, 15 in 18, predlog novega globalnega tehničnega predpisa o določitvi moči električnega vozila in predlog sprememb vzajemne resolucije o kakovosti zraka v notranjosti vozil (M.R.3).
            
            
               3. STALIŠČE, KI SE ZASTOPA V IMENU UNIJE
            
            
               Sistem WP.29 krepi mednarodno harmonizacijo standardov za vozila. Pri tem cilju ima ključno vlogo sporazum iz leta 1958, saj se proizvajalci EU lahko držijo skupnega sklopa homologacijskih pravilnikov, vedoč, da bo njihov izdelek v državah pogodbenicah veljal za skladnega z nacionalno zakonodajo. Ta shema je na primer omogočila, da je Uredba (ES) št. 661/2009 o splošni varnosti motornih vozil razveljavila več kot 50 direktiv EU in jih nadomestila z ustreznimi pravilniki, pripravljenimi na podlagi sporazuma iz leta 1958.
            
            
               Podoben pristop uporablja Uredba (EU) 2018/858 Evropskega parlamenta in Sveta
                  2
               , ki določa upravne določbe in tehnične zahteve za homologacijo in dajanje na trg vseh novih vozil, sistemov, sestavnih delov in samostojnih tehničnih enot. S to uredbo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), in sicer kot zahteve za homologacijo ali kot alternativa zakonodaji Unije. 
            
            
               Ko WP.29 sprejme predloge sprememb pravilnikov ZN ali nove pravilnike ZN in ko izvršni sekretar UN/ECE o teh aktih uradno obvesti pogodbenice, lahko akti po šestih mesecih končno začnejo veljati in se lahko prenesejo v veljavna nacionalna pravila vsake pogodbenice, če jim ne nasprotujejo pogodbenice, ki predstavljajo manjšino, ki lahko to prepreči. V EU je prenos končan po objavi teh aktov v Uradnem listu Evropske unije. 
            
            
               Zato je treba opredeliti stališče Unije glede naslednjih aktov:
            
         
         
            
               –predlogov sprememb pravilnikov ZN št. 0, 13, 16, 17, 44, 55, 83, 93, 94, 95, 100, 115, 137, 144, 151, 152 in 153, ki se nanašajo na posodobitev določb o mednarodni homologaciji celotnega vozila, zaviranju težkih vozil, varnostnih pasovih, trdnosti sedežev, sistemih za zadrževanje otrok, mehanskih sistemih za spenjanje, vgrajenih v motorna vozila, emisijah vozil kategorij M1 in N1, napravah za zaščito pred podletom od spredaj, zaščiti pri čelnem in bočnem trku, vozilih z električnim pogonskim sistemom, sistemih za naknadno vgradnjo, ki omogočajo uporabo UNP oziroma SZP, čelnem trku s poudarkom na sistemih za zadrževanje, sistemih za klic v sili v primeru nesreče, informacijskem sistemu za mrtve kote, naprednih sistemih za zaviranje v sili za vozila kategorij M1 in N1 ter celovitosti sistema za dovajanje goriva in varnosti električnega pogonskega sistema v primeru trka v zadnji del vozila;
            
            
               –predloga novega pravilnika ZN o homologaciji naprav za vzvratno vožnjo in motornih vozil glede na zavedanje voznika o ranljivih udeležencih v prometu za vozilom;
            
            
               –predloga novega pravilnika ZN o homologaciji motornih vozil glede na informacijski sistem za zaznavanje pešcev in kolesarjev pri speljevanju;
            
            
               –predlogov sprememb globalnih tehničnih predpisov ZN št. 7, 15 in 18, ki se nanašajo na naslone za glavo, globalno usklajene preskusne postopke za lahka vozila (WLTP) in diagnostične sisteme v vozilih kategorije L;
            
            
               –predloga novega globalnega tehničnega predpisa o določitvi moči električnega vozila;
            
            
               – predloga sprememb vzajemne resolucije M.R.3 o kakovosti zraka v notranjosti vozil, 
            
            
               predloženih v glasovanje na novembrskem zasedanju WP.29, ki bo potekalo 10. novembra 2020. Poleg tega je treba opredeliti stališče Unije glede:
            
            
               –predlogov za dovoljenja za pripravo sprememb globalnega tehničnega predpisa ZN št. 8 o sistemih elektronskega nadzora stabilnosti in pripravo novega globalnega tehničnega predpisa ZN o trajnosti akumulatorja v vozilu ter
            
            
               –predlogov dokumentov za razlago pravilnikov ZN št. 155 in 156 ter predloga smernic o uporabi podatkovne zbirke za izmenjavo homologacij (DETA) v skladu s Pravilnikom ZN št. 155.
            
            
               Unija bi morala navedene akte podpreti, saj so v celoti skladni s politiko Unije na področju notranjega trga za avtomobilsko industrijo ter tudi v skladu s prometno, podnebno in energetsko politiko Unije. Ti akti imajo zelo pozitiven učinek na konkurenčnost avtomobilske industrije EU in mednarodno trgovino. Z glasovanjem za te akte se bo spodbudil tehnološki napredek, zagotovile prednosti ekonomije obsega, preprečila razdrobljenost notranjega trga ter zagotovila enaka uporaba avtomobilskih standardov po vsej Uniji. 
            
            
               Ker pa Unija ne uporablja enotnih določb Pravilnika ZN št. 35, ni treba določiti stališča Unije glede predloga sprememb Pravilnika ZN št. 35, o katerem razpravlja WP.29 UN/ECE.
            
            
               Predlog novega pravilnika ZN o globalnih dejanskih emisijah, ki nastajajo med vožnjo, in predlog novega pravilnika ZN o zapisovalniku podatkov o dogodkih še nista pripravljena za glasovanje na zasedanju WP.29 novembra 2020 in je treba o njiju dodatno razpravljati.
            
            
               Za ta predlog zunanje strokovno mnenje ni relevantno. Vendar bo predlog pregledal Tehnični odbor za motorna vozila.
            
            
            
               4.PRAVNA PODLAGA
            
            
            
               4.1. 
                     Postopkovna pravna podlaga 
            
            
               4.1.1. 
                     Načela 
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“. 
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  3
               .
            
         
         
            
            
               4.1.2. 
                     Uporaba v obravnavanem primeru 
            
            
               WP.29 je organ, v katerem pogodbenice UN/ECE razpravljajo o izvajanju Revidiranega sporazuma iz leta 1958 in Vzporednega sporazuma. 
            
            
               Akti, ki naj bi jih WP.29 sprejela, so akti s pravnim učinkom. 
            
            
               Pravilniki ZN iz predvidenega akta bodo za Unijo zavezujoči in bodo lahko skupaj z globalnimi tehničnimi predpisi in resolucijami ZN odločilno vplivali na vsebino zakonodaje EU na področju homologacije vozil. 
            
            
               Predvideni akti ne dopolnjujejo ali spreminjajo institucionalnega okvira Sporazuma. 
            
            
               Postopkovna pravna podlaga za predlagani sklep je zato člen 218(9) PDEU.
            
            
            
               4.2. 
                     Materialna pravna podlaga 
            
            
               4.2.1. 
                     Načela 
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element. 
            
            
            
               4.2.2. Uporaba v obravnavanem primeru 
            
            
               Glavni cilj in vsebina predvidenega akta se nanašata na približevanje zakonodaje. Materialna pravna podlaga za predlagani sklep je zato člen 114 PDEU. 
            
            
            
               4.3. 
                     Zaključek 
            
            
               Pravna podlaga predlaganega sklepa bi moral biti člen 114 PDEU v povezavi s členom 218(9) PDEU.
            
            
            
               2020/0295 (NLE)
            
            
               Predlog
            
         
         
            
               SKLEP SVETA
            
            
               o stališču, ki se v imenu Evropske unije zastopa na Svetovnem forumu Ekonomske komisije Združenih narodov za Evropo za harmonizacijo pravilnikov o vozilih glede predlogov sprememb pravilnikov ZN št. 0, 13, 16, 17, 44, 55, 83, 93, 94, 95, 100, 115, 137, 144, 151, 152 in 153, predlogov sprememb globalnih tehničnih predpisov št. 7, 15 in 18, predloga sprememb vzajemne resolucije M.R.3, predlogov dveh novih pravilnikov ZN v zvezi z vzvratno vožnjo in informacijskim sistemom pri speljevanju ter predloga novega globalnega tehničnega predpisa o določitvi moči električnega vozila
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je s Sklepom Sveta 97/836/ES
                  4
                pristopila k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidirani sporazum iz leta 1958). Revidirani sporazum iz leta 1958 je začel veljati 24. marca 1998.
            
            
               (2)Unija je s Sklepom Sveta 2000/125/ES
                  5
                pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: Vzporedni sporazum). Vzporedni sporazum je začel veljati 15. februarja 2000.
            
            
               (3)Uredba (EU) 2018/858 Evropskega parlamenta in Sveta
                  6
                določa upravne določbe in tehnične zahteve za homologacijo in dajanje na trg vseh novih vozil, sistemov, sestavnih delov in samostojnih tehničnih enot. S to uredbo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), in sicer kot zahteve za homologacijo ali kot alternativa zakonodaji Unije. 
            
            
               (4)Svetovni forum UN/ECE za harmonizacijo pravilnikov o vozilih (WP.29 UN/ECE) lahko v skladu s členom 1 Revidiranega sporazuma iz leta 1958 in členom 6 Vzporednega sporazuma sprejme predloge sprememb pravilnikov ZN, globalnih tehničnih predpisov ZN in resolucij ZN ter predloge novih pravilnikov ZN, globalnih tehničnih predpisov ZN in resolucij ZN v zvezi s homologacijo vozil. Poleg tega lahko WP.29 UN/ECE v skladu s temi določbami sprejme predloge za dovoljenja za pripravo sprememb globalnih tehničnih predpisov ZN ali pripravo novih globalnih tehničnih predpisov ZN in predloge za podaljšanje mandatov za globalne tehnične predpise ZN.
            
            
               (5)WP.29 UN/ECE lahko 10. novembra 2020 na 182. zasedanju Svetovnega foruma sprejme predloge sprememb pravilnikov ZN št. 0, 13, 16, 17, 44, 55, 83, 93, 94, 95, 100, 115, 137, 144, 151, 152 in 153, predlog novega pravilnika ZN o homologaciji naprav za vzvratno vožnjo in motornih vozil glede na zavedanje voznika o ranljivih udeležencih v prometu za vozilom, predlog novega pravilnika ZN o homologaciji motornih vozil glede na informacijski sistem za zaznavanje pešcev in kolesarjev pri speljevanju, predloge sprememb globalnih tehničnih predpisov ZN št. 7, 15 in 18, predlog novega globalnega tehničnega predpisa o določitvi moči električnega vozila in predlog sprememb vzajemne resolucije M.R.3. o kakovosti zraka v notranjosti vozil. Poleg tega naj bi WP.29 UN/ECE sprejela predlog za dovoljenja za pripravo spremembe globalnega tehničnega predpisa ZN št. 8 in pripravo novega globalnega tehničnega predpisa ZN o trajnosti akumulatorja v vozilu.
            
            
               (6)Primerno je določiti stališče, ki naj se v imenu Unije zastopa v WP.29 UN/ECE glede sprejetja navedenih predlogov, saj bodo pravilniki ZN za Unijo zavezujoči in bodo lahko skupaj z globalnimi tehničnimi predpisi ZN in vzajemno resolucijo odločilno vplivali na vsebino prava Unije na področju homologacije vozil.
            
            
               (7)Ob upoštevanju izkušenj in tehničnega razvoja je treba spremeniti ali dopolniti zahteve v zvezi z nekaterimi elementi ali lastnostmi, zajetimi v pravilnikih ZN št. 0, 13, 16, 17, 44, 55, 83, 93, 94, 95, 100, 115, 137, 144, 151, 152 in 153 ter v vzajemni resoluciji M.R.3. 
            
            
               (8)Poleg tega je treba spremeniti tudi nekatere določbe globalnih tehničnih predpisov ZN št. 7, 15 in 18.
            
            
               (9)Da bi upoštevali tehnični napredek ter izboljšali varnost vozil in preskušanje emisij, je treba sprejeti dva nova pravilnika ZN o homologaciji naprav za vzvratno vožnjo in motornih vozil glede na zavedanje voznika o ranljivih udeležencih v prometu za vozilom ter o homologaciji motornih vozil glede na informacijski sistem za zaznavanje pešcev in kolesarjev pri speljevanju. Hkrati je treba sprejeti nov globalni tehnični predpis o določitvi moči električnega vozila.
            
            
               (10)Da bi omogočili nadaljnji razvoj tehničnih zahtev, je treba sprejeti predloge za dovoljenja za pripravo spremembe globalnega tehničnega predpisa ZN št. 8 in pripravo novega globalnega tehničnega predpisa ZN o trajnosti akumulatorja v vozilu na podlagi zahtev bodisi pogodbenic UN/ECE, ki podpirajo delo na področju globalnih tehničnih predpisov ZN, bodisi namenskih pomožnih organov WP.29 UN/ECE. 
            
            
               (11)Da bi zagotovili dosledno razlago pravilnikov ZN št. 155 in 156, bi bilo treba sprejeti predloge dokumentov za razlago teh dveh pravilnikov ter predlog smernic o uporabi podatkovne zbirke za izmenjavo homologacij (DETA) v skladu s Pravilnikom ZN št. 155.
            
            
               (12)Svet je 16. junija 2020 sprejel Sklep (EU) 2020/848
                  7
                o stališču, ki naj se na 181. zasedanju WP.29 UN/ECE, ki je potekalo 24. junija 2020, zastopa glede globalnega tehničnega predpisa ZN št. 7 in predlogov za dovoljenje za pripravo spremembe globalnega tehničnega predpisa ZN št. 8 in pripravo novega globalnega tehničnega predpisa ZN o trajnosti akumulatorja v vozilu. Vendar WP.29 na tem zasedanju ni mogla glasovati in je sklenila predloge ponovno predložiti v glasovanje na novembrskem zasedanju –
            
            
            
               SPREJEL NASLEDNJI SKLEP:
            
         
         
            
               Člen 1
            
            
               Stališče, ki se v imenu Unije zastopa na 182. zasedanju Svetovnega foruma UN/ECE za harmonizacijo pravilnikov o vozilih, ki bo 10. novembra 2020, je, da se glasuje za predloge iz Priloge k temu sklepu.
            
            
               Člen 2
            
            
               Ta sklep je naslovljen na Komisijo.
            
            
            
               V Bruslju,
            
            
               
               
                     Predsednik
               
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidirani sporazum iz leta 1958“) (UL L 346, 17.12.1997, str. 78).Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).
               
               
                  
                     (2)
                  
                        Uredba (EU) 2018/858 Evropskega parlamenta in Sveta z dne 30. maja 2018 o odobritvi in nadzoru trga motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, spremembi Uredb (ES) št. 715/2007 in (ES) št. 595/2009 in razveljavitvi Direktive 2007/46/ES (UL L 151, 14.6.2018, str. 1).
               
               
                  
                     (3)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (4)
                  
                        Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidirani sporazum iz leta 1958“) (UL L 346, 17.12.1997, str. 78).
               
               
                  
                     (5)
                  
                        Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).
               
               
                  
                     (6)
                  
                        Uredba (EU) 2018/858 Evropskega parlamenta in Sveta z dne 30. maja 2018 o odobritvi in nadzoru trga motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, spremembi Uredb (ES) št. 715/2007 in (ES) št. 595/2009 in razveljavitvi Direktive 2007/46/ES (UL L 151, 14.6.2018, str. 1).
               
               
                  
                     (7)
                  
                        Sklep Sveta (EU) 2020/848 z dne 16. junija 2020 o stališču, ki se v imenu Evropske unije zastopa v Svetovnem forumu Ekonomske komisije Združenih narodov za Evropo za harmonizacijo pravilnikov o vozilih glede predlogov sprememb pravilnikov ZN št. 13, 14, 16, 22, 30, 41, 78, 79, 83, 94, 95, 101, 108, 109, 117, 129, 137, 138, 140 in 152, predlogov sprememb globalnih tehničnih predpisov št. 3, 6, 7, 16 in 19, predloga sprememb Konsolidirane resolucije R.E.3 ter predlogov petih novih pravilnikov ZN v zvezi z varnostjo, emisijami in avtomatizacijo na področju motornih vozil.
               
            
      
    ---documentbreak--- 
      
         
               EVROPSKA KOMISIJA
            Bruselj, 14.10.2020
            COM(2020) 656 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa na Svetovnem forumu Ekonomske komisije Združenih narodov za Evropo za harmonizacijo pravilnikov o vozilih glede predlogov sprememb pravilnikov ZN št. 0, 13, 16, 17, 44, 55, 83, 93, 94, 95, 100, 115, 137, 144, 151, 152 in 153, predlogov sprememb globalnih tehničnih predpisov št. 7, 15 in 18, predloga sprememb vzajemne resolucije M.R.3, predlogov dveh novih pravilnikov ZN v zvezi z vzvratno vožnjo in informacijskim sistemom pri speljevanju ter predloga novega globalnega tehničnega predpisa o določitvi moči električnega vozila
            
               
         
         
            
               PRILOGA
            
            
            
                     
                        Pravilnik št.
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                           1
                        
                     
                  
               
                     
                        0
                     
                  
                  
                     
                        Predlog sprememb 03 Pravilnika ZN št. 0 (IWVTA) (ECE/TRANS/WP.29/1153, odst. 32, na podlagi WP.29-181-03)
                     
                  
                  
                     
                        ECE/TRANS/WP.29/2020/101
                     
                  
               
                     
                        13
                     
                  
                  
                     
                        Predlog Dopolnila 17 sprememb 11 Pravilnika ZN št. 13 (zaviranje težkih vozil) (ECE/TRANS/WP.29/GRVA/5, odst. 67, na podlagi ECE/TRANS/WP.29/GRVA/2020/13)  
                     
                  
                  
                     
                        ECE/TRANS/WP.29/2020/119
                     
                  
               
                     
                        16
                     
                  
                  
                     
                        Predlog Dopolnila 6 sprememb 07 Pravilnika ZN št. 16 (varnostni pasovi, ISOFIX in i-Size) (ECE/TRANS/WP.29/GRSP/67, odst. 9 in Priloga III, na podlagi ECE/TRANS/WP.29/GRSP/2020/2, kakor je bil spremenjen z GRSP-67-35)
                     
                  
                  
                     
                        ECE/TRANS/WP.29/2020/112
                     
                  
               
                     
                        16
                     
                  
                  
                     
                        Predlog Dopolnila 2 sprememb 08 Pravilnika ZN št. 16 (varnostni pasovi, ISOFIX in i-Size) (ECE/TRANS/WP.29/GRSP/67, odst. 9 in Priloga III, na podlagi ECE/TRANS/WP.29/GRSP/2020/2, kakor je bil spremenjen z GRSP-67-35)
                     
                  
                  
                     
                        ECE/TRANS/WP.29/2020/113
                     
                  
               
                     
                        17
                     
                  
                  
                     
                        Predlog sprememb 10 Pravilnika ZN št. 17 (trdnost sedežev in njihovih pritrdišč ter nasloni za glavo) (ECE/TRANS/WP.29/GRSP/67, odst. 12 in Priloga IV, na podlagi ECE/TRANS/WP.29/GRSP/2020/8)
                     
                  
                  
                     
                        ECE/TRANS/WP.29/2020/106
                     
                  
               
                     
                        44
                     
                  
                  
                     
                        Predlog Dopolnila 18 sprememb 04 Pravilnika ZN št. 44 (sistemi za zadrževanje otrok) (ECE/TRANS/WP.29/GRSP/67, odst. 33 in Priloga V, na podlagi GRSP-67-14 in GRSP-6731)
                     
                  
                  
                     
                        ECE/TRANS/WP.29/2020/111
                     
                  
               
                     
                        55
                     
                  
                  
                     
                        Predlog Dopolnila 1 sprememb 02 Pravilnika ZN št. 55 (mehanski sistemi za spenjanje) (ECE/TRANS/WP.29/GRSP/97, odst. XX, na podlagi ECE/TRANS/WP.29/GRSP/2020/8, kakor je bil spremenjen z GRSG-118-35)  
                     
                  
                  
                     
                        ECE/TRANS/WP.29/2020/103
                     
                  
               
                     
                        55
                     
                  
                  
                     
                        Predlog Dopolnila 9 sprememb 01 Pravilnika ZN št. 55 (mehanski sistemi za spenjanje)
                     
                     
                        (ECE/TRANS/WP.29/GRSG/97, na podlagi ECE/TRANS/WP.29/GRSG/2020/8)
                     
                     
                  
                  
                     
                        
                           ECE/TRANS/WP.29/2020/132
                        
                     
                  
               
                     
                        83
                     
                  
                  
                     
                        Predlog Dopolnila 13 sprememb 05 Pravilnika ZN št. 83 (emisije vozil kategorij M1 in N1) (ECE/TRANS/WP.29/GRSP/81, odst. 8, na podlagi ECE/TRANS/WP.29/GRSP/2020/10 in GRPE-81-21, kakor je bil spremenjen s Prilogo IV)
                     
                  
                  
                     
                        ECE/TRANS/WP.29/2020/115
                     
                  
               
                     
                        83
                     
                  
                  
                     
                        Predlog Dopolnila 15 sprememb 06 Pravilnika ZN št. 83 (emisije vozil kategorij M1 in N1) (ECE/TRANS/WP.29/GRSP/81, odst. 8, na podlagi ECE/TRANS/WP.29/GRSP/2020/10 in GRPE-81-21, kakor je bil spremenjen s Prilogo IV)
                     
                  
                  
                     
                        ECE/TRANS/WP.29/2020/116
                     
                  
               
                     
                        83
                     
                  
                  
                     
                        Predlog Dopolnila 12 sprememb 07 Pravilnika ZN št. 83 (emisije vozil kategorij M1 in N1) (ECE/TRANS/WP.29/GRSP/81, odst. 8, na podlagi ECE/TRANS/WP.29/GRSP/2020/10 in GRPE-81-21, kakor je bil spremenjen s Prilogo IV)
                     
                  
                  
                     
                        ECE/TRANS/WP.29/2020/117
                     
                  
               
                     
                        93
                     
                  
                  
                     
                        Predlog Dopolnila 1 Pravilnika ZN št. 93 (naprave za zaščito pred podletom od spredaj) (ECE/TRANS/WP.29/GRSG/97, odst. XX)
                     
                  
                  
                     
                        ECE/TRANS/WP.29/2020/83
                     
                  
               
                     
                        94
                     
                  
                  
                     
                        Predlog sprememb 04 Pravilnika ZN št. 94 (zaščita pri čelnem trku) (ECE/TRANS/WP.29/GRSP/67, odst. 17 in Priloga VI, na podlagi ECE/TRANS/WP.29/GRSP/2020/4, kakor je bil spremenjen z GRSP-67-20-Rev.1)
                     
                  
                  
                     
                        ECE/TRANS/WP.29/2020/107
                     
                  
               
                     
                        95
                     
                  
                  
                     
                        Predlog sprememb 05 Pravilnika ZN št. 95 (zaščita pri bočnem trku) (ECE/TRANS/WP.29/GRSP/67, odst. 18, na podlagi ECE/TRANS/WP.29/GRSP/2020/5, kakor je bil spremenjen z GRSP-67-21-Rev.1)
                     
                  
                  
                     
                        ECE/TRANS/WP.29/2020/108
                     
                  
               
                     
                        100
                     
                  
                  
                     
                        Predlog sprememb 03 Pravilnika ZN št. 100 (vozila z električnim pogonskim sistemom) (ECE/TRANS/WP.29/GRSP/67, odst. 19, na podlagi ECE/TRANS/WP.29/GRSP/2020/6, kakor je bil spremenjen z GRSP-67-22-Rev.1)
                     
                  
                  
                     
                        ECE/TRANS/WP.29/2020/109
                     
                  
               
                     
                        115
                     
                  
                  
                     
                        Predlog Dopolnila 9 Pravilnika ZN št. 115 (sistemi za naknadno vgradnjo, ki omogočajo uporabo UNP oziroma SZP) (ECE/TRANS/WP.29/GRSP/81, odst. 28, na podlagi ECE/TRANS/WP.29/GRSP/2020/11 in GRPE-81-37, kakor je bil spremenjen s Prilogo VI)
                     
                  
                  
                     
                        ECE/TRANS/WP.29/2020/118
                     
                  
               
                     
                        137
                     
                  
                  
                     
                        Predlog sprememb 02 Pravilnika ZN št. 137 (čelni trk s poudarkom na sistemu za zadrževanje) (ECE/TRANS/WP.29/GRSP/67, odst. 25 in Priloga IX, na podlagi ECE/TRANS/WP.29/GRSP/2020/7, kakor je bil spremenjen z GRSP-67-18-Rev.1)
                     
                  
                  
                     
                        ECE/TRANS/WP.29/2020/110
                     
                  
               
                     
                        144
                     
                  
                  
                     
                        Predlog Dopolnila 1 sprememb 01 Pravilnika ZN št. 144 (sistem za klic v sili v primeru nesreče) (ECE/TRANS/WP.29/GRSP/97, odst. XX, na podlagi ECE/TRANS/WP.29/GRSP/2020/13)   
                     
                  
                  
                     
                        ECE/TRANS/WP.29/2020/104
                     
                  
               
                     
                        151
                     
                  
                  
                     
                        Predlog Dopolnila 2 Pravilnika ZN št. 151 (informacijski sistem za mrtve kote (BSIS)) (ECE/TRANS/WP.29/GRSP/97, odst. XX, na podlagi ECE/TRANS/WP.29/GRSP/2020/7, kakor je bil spremenjen z GRSG-118-09)  
                     
                  
                  
                     
                        ECE/TRANS/WP.29/2020/105
                     
                  
               
                     
                        152
                     
                  
                  
                     
                        Predlog Dopolnila 1 sprememb 01 Pravilnika ZN št. 152 (napredni sistemi za zaviranje v sili za vozila kategorij M1 in N1)
                     
                  
                  
                     
                        ECE/TRANS/WP.29/2020/131
                     
                  
               
                     
                        153
                     
                  
                  
                     
                        Predlog Dopolnila 1 Pravilnika ZN št. [153] (celovitost sistema za dovajanje goriva in varnost električnega pogonskega sistema v primeru trka v zadnji del vozila) (ECE/TRANS/WP.29/GRSP/67, odst. 35 in Priloga X, na podlagi GRSP-67-19-Rev.1)
                     
                  
                  
                     
                        ECE/TRANS/WP.29/2020/114
                     
                  
               
                     
                        Nov pravilnik
                     
                  
                  
                     
                        Predlog novega pravilnika ZN o homologaciji naprav za vzvratno vožnjo in motornih vozil glede na zavedanje voznika o ranljivih udeležencih v prometu za vozilom (vzvratna vožnja) (ECE/TRANS/WP.29/GRSG/97, odst. XX, na podlagi ECE/TRANS/WP.29/GRSG/2020/4, kakor je bil spremenjen z GRSG-118-05)  
                     
                  
                  
                     
                        ECE/TRANS/WP.29/2020/121
                     
                  
               
                     
                        Nov pravilnik
                     
                  
                  
                     
                        Predlog novega pravilnika ZN o homologaciji motornih vozil glede na informacijski sistem za zaznavanje pešcev in kolesarjev pri speljevanju (informacijski sistemi pri speljevanju) (ECE/TRANS/WP.29/GRSG/97, odst. XX, na podlagi ECE/TRANS/WP.29/GRSG/2020/5, kakor je bil spremenjen z GRSG-118-06)  
                     
                  
                  
                     
                        ECE/TRANS/WP.29/2020/122
                     
                  
               
            
                     
                        Globalni tehnični predpis št.
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        7
                     
                  
                  
                     
                        Predlog spremembe 1 globalnega tehničnega predpisa ZN št. 7 (nasloni za glavo) 
                     
                     
                  
                  
                     
                        ECE/TRANS/WP.29/2020/85
                     
                     
                        ECE/TRANS/WP.29/2020/86
                     
                     
                        ECE/TRANS/WP.29/AC.3/25/Rev.1
                     
                  
               
                     
                        15
                     
                  
                  
                     
                        Predlog spremembe 6 globalnega tehničnega predpisa ZN št. 15 (WLTP)
                     
                     
                  
                  
                     
                        ECE/TRANS/WP.29/2020/127 
                     
                     
                        ECE/TRANS/WP.29/2020/128 
                     
                     
                        ECE/TRANS/WP.29/AC.3/57
                     
                  
               
                     
                        18
                     
                  
                  
                     
                        Predlog spremembe 1 globalnega tehničnega predpisa ZN št. 18 (diagnostični sistemi v vozilu (OBD) za vozila kategorije L) 
                     
                     
                  
                  
                     
                        ECE/TRANS/WP.29/2020/129 
                     
                     
                        ECE/TRANS/WP.29/2020/130 
                     
                     
                        ECE/TRANS/WP.29/AC.3/58
                     
                  
               
                     
                        Nov globalni tehnični predpis
                     
                  
                  
                     
                        Predlog novega globalnega tehničnega predpisa ZN o določitvi moči elektrificiranega vozila (DEVP) 
                     
                     
                  
                  
                     
                        ECE/TRANS/WP.29/2020/125 
                     
                     
                        ECE/TRANS/WP.29/2020/126 
                     
                     
                        ECE/TRANS/WP.29/AC.3/56
                     
                  
               
                
            
            
                     
                        Resolucija št.
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        M.R.3
                     
                  
                  
                     
                        Predlog Dopolnila 1 vzajemne resolucije št. 3 o kakovosti zraka v notranjosti vozil (VIAQ) (ECE/TRANS/WP.29/GRPE/80, odst. [59], na podlagi ECE/TRANS/WP.29/GRPE/2020/16)
                     
                  
                  
                     
                     
                        ECE/TRANS/WP.29/2020/124
                     
                  
               
            
                     
                        Razno
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        Dovoljenje za pripravo sprememb globalnega tehničnega predpisa ZN
                     
                  
                  
                     
                        Prošnja za dovoljenje za pripravo sprememb globalnega tehničnega predpisa ZN št. 8 (ESC)
                     
                  
                  
                     
                        ECE/TRANS/WP.29/2020/99
                     
                     
                  
               
                     
                        Dovoljenje za pripravo globalnega tehničnega predpisa
                     
                  
                  
                     
                        Prošnja za dovoljenje za pripravo novega globalnega tehničnega predpisa ZN o trajnosti akumulatorja v vozilu (ECE/TRANS/WP.29/GRPE/80, odst. 59, na podlagi GRPE-80-41, kakor je bil spremenjen s Prilogo X) 
                     
                  
                  
                     
                        ECE/TRANS/WP.29/2020/96
                     
                     
                  
               
                     
                        Razlagalni dokument
                     
                  
                  
                     
                        Predlog razlagalnega dokumenta za Pravilnik ZN št. 155 (kibernetska varnost in sistem za upravljanje kibernetske varnosti), na podlagi GRVA-07-04-Rev.1
                     
                     
                  
                  
                     
                        WP.29-182-05
                     
                  
               
                     
                        Razlagalni dokument
                     
                  
                  
                     
                        Predlog razlagalnega dokumenta za Pravilnik ZN št. 156 (posodobitve programske opreme in sistem za upravljanje posodobitev programske opreme), na podlagi ECE/TRANS/WP.29/GRVA/2020/29, kakor je bil spremenjen z GRVA-07-50
                     
                  
                  
                     
                        WP.29-182-06
                     
                  
               
                     
                        Smernice
                     
                  
                  
                     
                        Predlog smernic o uporabi podatkovne zbirke za izmenjavo homologacij (DETA) v skladu s Pravilnikom ZN št. 155 (kibernetska varnost in sistem za upravljanje kibernetske varnosti), na podlagi GRVA-07-25
                     
                  
                  
                     
                        WP.29-182-07
                     
                  
               
            
            
         
         
            
                  
                     (1)
                  
                        Vsi dokumenti, navedeni v preglednici, so na voljo na: 
                  http://www.unece.org/trans/main/wp29/wp29wgs/wp29gen/gen2020.html
                  .